Normandija (regija)
<s>Normandija (francuski Normandie) je jedna od trinaest Francuskih regija koja se prostire na sjeveru zemlje.</s><s>Formirana je 2016. ujedinjenjem dotadašnjih regija Gornje i Donje Normandije.</s>

<s>Geografske karakteristike</s>

<s>Regija Normandija ima površinu od 29,907 km², na kojoj živi 3,319,067 stanovnika.</s>

<s>Normandija sa jugozapada graniči sa Regijom Bretanjom sa juga sa Regijama; Pays de la Loire i Centre-Val de Loire, sa jugoistoka sa Regijom Île-de-France, i sa istoka sa Hauts-de-Franceom.</s><s>Na sjeveru se prostire Kanal La Manche.</s>

<s>Grad Rouen je administrativni centar i sjedište prefekture.</s>

<s>Historija</s>

<s>Predsjednik Francuske François Hollande je još u junu 2014. najavio plan smanjenja broja francuskih regija sa 21 na 13.</s><s>Reorganizacija je osmišljena sa ciljem da se smanji birokratski aparat i troškovi.</s><s>Narodna skupština je u novembru 2014. odobrila promjenu, koja je stupila na snagu 1. januara 2016.</s><s>Tako je stvorena regija - Normandija, spajanjem Gornje i Donje Normandije.</s>

<s>Veći dio Normandije i danas je ruralan kraj, blagih brežuljaka po komima se nižu pašnjaci i oranice.</s><s>Danas poljoprivreda zapošljava malo ljudi, ali je vrlo raznolika, od velikih žitnih farmi po Vexinu do onih koje uzgajaju krave za mlijeko ili 
velikih ergela u Pays d’Auge.</s><s>Stanovništvo i ekonomska aktivnost koncentrirani su uglavnom duž doline Seine, gdje dominiraju Rouen i Le Havre ili povećim urbanim centrima kao što su Caen, Cherbourg i Alençon.</s>

<s>Regija je nekad bila poznata po metalurgiji i tekstilnoj industriji, za razliku od tog danas su dominantne petrokemija i rafiniranje nafte (donja Seina) uz čitav niz pogana mašinogradnje i elektroindustrije, uključujući proizvodnju automobila.</s><s>Rouen i Caen su glavni administrativni i trgovački centri.</s>

<s>Izvori</s>

<s>Vanjske veze</s>

<s>Région Normandie (Službene stranice) 
 Normandy, region, France (na portalu Encyclopaedia Britannica)</s>

<s>Regioni Francuske</s>

